14 विषयों के प्रमोट 920 लेक्चरर को इसी माह पोस्टिंग
बीकानेर | शिक्षाविभाग की उच्च माध्यमिक स्कूलों को जल्द ही 14 विषयों के 920 लेक्चरर मिलेंगे।
23 जनवरी को अजमेर में हुई वर्ष 2016-17 की रिव्यू डीपीसी में इन सैकंड ग्रेड शिक्षकों का व्याख्याता पदों पर चयन हुआ है। आरपीएससी से अनुमोदन मिलने के बाद शिक्षा विभाग ने प्रमोट लेक्चरर को पोस्टिंग की तैयारी कर ली है। 14 विषयों में प्रमोट हुए इन लेक्चरर को सात मार्च को शिक्षा निदेशालय में होने वाली काउंसलिंग से पदस्थापन दिया जाएगा। माध्यमिक शिक्षा निदेशक बी.एल.स्वर्णकार ने बताया कि अंग्रेजी, संस्कृत, भूगोल, अर्थशास्त्र, उर्दू, राजस्थानी, पंजाबी, रसायन विज्ञान, जीव विज्ञान, गृहविज्ञान, भौतिक विज्ञान, गणित और वाणिज्य विषयों की काउंसलिंग निदेशालय स्थित नवीन भवन में होंगी। जबकि हिंदी के प्रमोट लेक्चरर की काउंसलिंग शिविरा भवन में की जाएगी। काउंसलिंग के लिए 15-15 सदस्यों के दो दलों का गठन किया गया है। गौरतलब है कि इतिहास और राजनीति विज्ञान की रिव्यू डीपीसी और पोस्टिंग पहले ही हो चुकी है।
hin_Deva hin_Deva hin_Deva